Τμήμα Ελληνικής Φιλολογίας

Εργαστήριο Παπυρολογίας και Παλαιογραφίας: Διάλεξη με τίτλο «Αρχαία Ελληνική Μουσική»
2022-05-19 18:00 - 21:00 (Europe/Helsinki)
Στο πλαίσιο του μαθήματος ΕΕΙΣΤ401 (ΑΡΧΑΙΑ ΙΣΤΟΡΙΑ) το Εργαστήριο Παπυρολογίας και Παλαιογραφίας του Τ.Ε.Φ. σε συνεργασία με τον καθηγητή του Τμήματος Μουσικών Σπουδών της Φιλοσοφικής Σχολής του Ε.Κ.Π.Α. Στέλιο Ψαρουδάκη διοργανώνει τη διάλεξη:
«Αρχαία Ελληνική Μουσική»
Η διάλεξη θα πραγματοποιηθεί την ΠΕΜΠΤΗ 19 ΜΑΪΟΥ, 18:00-21:00, ΑΙΘΟΥΣΑ Β´ του Τ.Ε.Φ.
Είναι ανοικτή για του κοινό μέσω αυτού του συνδέσμου:
https://teams.microsoft.com/l/meetup-join/19%3ameeting_YjExNzA5MDktZjc2YS00MmRhLTgwZjAtMTU4OTc4ZDNmZDVl%40thread.v2/0?context=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%222d96fab3-c13e-4640-a389-58a33a94f74f%22%7d
Ο Στέλιος Ψαρουδάκης είναι καθηγητής στο Μουσικών Σπουδών της Φιλοσοφικής Σχολής του Ε.Κ.Π.Α. στον Τομέα Ιστορικής και Συστηματικής Μουσικολογίας. Τα ερευνητικά κι ακαδημαϊκά του ενδιαφέροντα σχετίζονται με την Αρχαία ελληνική μουσική: πράξη, θεωρία (αρμονική, ρυθμική), σημειογραφία, όργανα (μελέτη και ανακατασκευή: χέλυς, κιθάρα, φόρμιγξ, τρίγωνον, αυλός, πλαγίαυλος).

Εργαστήριο Έρευνας για τη Νεοελληνική και Συγκριτική Φιλολογία: Παρουσίαση του βιβλίου «Ο πρώιμος διαφωτισμός στην εποχή των πρώτων Μαυροκορδάτων»
2022-05-19 19:30 - 22:30
Εκ μέρους του Διευθυντή του Εργαστηρίου Έρευνας για τη Νεοελληνική και Συγκριτική Φιλολογία, Καθηγητή κ. Νικολάου Μαυρέλου, σας καλούμε στην παρουσίαση του βιβλίου “Ο ΠΡΩΙΜΟΣ ΔΙΑΦΩΤΙΣΜΟΣ ΣΤΗΝ ΕΠΟΧΗ ΤΩΝ ΠΡΩΤΩΝ ΜΑΥΡΟΚΟΡΔΑΤΩΝ”.
Η παρουσίαση θα πραγματοποιηθεί διαδικτυακά μέσω της πλατφόρμας Zoom την Πέμπτη 19 Μαΐου 2022 στις 7:30μ.μ. στον σύνδεσμο:
https:/ /us06web.zoom. us/j/89181772435
Επισυνάπτεται η πρόσκληση της εκδήλωσης.
Με εκτίμηση,
Γραμματεία Τμήματος Ελληνικής Φιλολογίας.

Τελετή απονομής Μεταπτυχιακού Διπλώματος Ειδίκευσης
2022-05-25 12:00 - 15:00
Η τελετή απονομής Μεταπτυχιακού Διπλώματος Ειδίκευσης των αποφοίτων του:

Προγράμματος Μεταπτυχιακών Σπουδών του Τμήματος Ελληνικής Φιλολογίας
Προγράμματος Μεταπτυχιακών Σπουδών «Κείμενα και Πολιτισμός» του Τμήματος Ελληνικής Φιλολογίας

οι οποίοι υποστήριξαν δημόσια τη Διπλωματική Μεταπτυχιακή τους Εργασία από την 1η Ιουνίου 2021 έως και την 30ή Ιουνίου 2021 (ημερομηνία λήξης του Π.Μ.Σ.), θα πραγματοποιηθεί την Τετάρτη 25η Μαΐου 2022 και ώρα 12 το μεσημέρι στο Κεντρικό Αμφιθέατρο της Πανεπιστημιούπολης στην Κομοτηνή.

2nd Colloquium Προπτυχιακών & Μεταπτυχιακών Φοιτητών, Υποψήφιων Διδακτόρων & Μεταδιδακτορικών Ερευνητών Γλωσσολογίας
2022-05-27 - 2022-05-29
2nd Colloquium Προπτυχιακών & Μεταπτυχιακών
Φοιτητών, Υποψήφιων Διδακτόρων & Μεταδιδακτορικών Ερευνητών Γλωσσολογίας
27-29 Μαΐου 2022
Για το αναλυτικό Πρόγραμμα του Colloquium πατήστε ΕΔΩ

Εργαστήριο Γλωσσολογίας +ΜόρΦωΣη: Παρουσίαση Τιμητικού Τόμου που είναι αφιερωμένος στην Ομότιμη Καθηγήτρια του Τ.Ε.Φ. κ. Πηνελόπη Καμπάκη-Βουγιουκλή
2022-05-27 20:00 - 22:30
Παρουσίαση του πρώτου τόμου της “Επιστημονικής Επετηρίδας της Σχολής Κλασικών και Ανθρωπιστικών Σπουδών του ΔΠΘ”, που είναι αφιερωμένος στην Ομότιμη Καθηγήτρια του Τ.Ε.Φ. κ. Πηνελόπη Καμπάκη-Βουγιουκλή, πρώην Κοσμήτορα της Σχολής, επ’ ευκαιρία της συνταξιοδότησής της.

Ηλεκτρονικά μπορείτε να κατεβάσετε τον τόμο από την διεύθυνση: https://classic.duth.gr/επιστημονική-επετηρίδα-της-σχολής/

Η εκδήλωση θα γίνει την Παρασκευή, 27 Μαΐου 2022 και ώρα 20.00 στη Δημοτική Βιβλιοθήκη Κομοτηνής, στο ιστορικό κτήριο της Τσανακλείου.

.

Διημερίδα του ερευνητικού έργου "ΨΗΦΙΑΚΗ ΘΡΑΚΗ"
2022-06-30 17:30 - 19:30
Το Εργαστήριο Τεχνολογίας, Έρευνας και Εφαρμογών στην Εκπαίδευση, του τμήματος Ιστορίας και Εθνολογίας του Δημοκρίτειου Πανεπιστημίου Θράκης, με διευθυντή τον κ. Άγγελο Παληκίδη, αναπληρωτή καθηγητή Διδακτικής της Ιστορίας, σε σύμπραξη με το Εργαστήριο Γλωσσολογίας Σύνταξης, Μορφολογίας, Φωνητικής και Σημασιολογίας +ΜόρΦωΣη, του τμήματος Ελληνικής Φιλολογίας του Δημοκρίτειου Πανεπιστημίου Θράκης με διευθύντρια την κα Ζωή Γαβριηλίδου, καθηγήτρια Γλωσσολογίας και Αντιπρύτανη Ακαδημαϊκών Υποθέσεων και Φοιτητικής Μέριμνας, υλοποιούν το ερευνητικό έργο: «Ψηφιακή Θράκη: χαρτογραφώντας την ιστορία και τον πολιτισμό για την ποιοτική αναβάθμιση του τουριστικού προϊόντος»

Πρόσκληση και το πρόγραμμα για την εναρκτήρια συνεδρία της Διημερίδας που διοργανώνει το ερευνητικό έργο ΨΗΦΙΑΚΗ ΘΡΑΚΗ και θα πραγματοποιηθεί την Πέμπτη 30 Ιουνίου και ώρες 17.30 -19.30 στην Τσανάκλειο Βιβλιοθήκη.
Πληροφορίες για το έργο στην ιστοσελίδα https://www.he.duth.gr/digthrace.

Θερινό Σχολείο “ΜΥΘΟΛΟΓΙΚΕΣ ΔΙΑΔΡΟΜΕΣ”
2022-07-10 - 2022-07-16
Το Τμήμα Ελληνικής Φιλολογίας του Δημοκριτείου Πανεπιστημίου Θράκης διοργανώνει Θερινό Σχολείο με τίτλο «Μυθολογικές Διαδρομές στην Ανατολική Μακεδονία και Θράκη», στη Θάσο από την Κυριακή 10 έως το Σάββατο 16 Ιουλίου 2022.
To Θερινό Σχολείο πραγματοποιείται στο πλαίσιο υλοποίησης των δράσεων διάχυσης των αποτελεσμάτων του Ερευνητικού Προγράμματος με τίτλο «Μυθολογικές Διαδρομές στην Ανατολική Μακεδονία και Θράκη» (MIS: 5047101) (ΕΠΑνΕΚ 2014-2020), το οποίο διεξάγει το Τμήμα Ελληνικής Φιλολογίας σε συνεργασία με το Ινστιτούτο Επεξεργασίας του Λόγου/Ερευνητικό Κέντρο «ΑΘΗΝΑ» (Παράρτημα Ξάνθης).
Για τις περισότερες πληροφορίες πατήστε ΕΔΩ.
Συνημμένα θα βρείτε το δελτίο τύπου, την αφίσα και το πρόγραμμα του Θερινού Σχολείου.

Β΄ Διεθνές Συνέδριο για τους πρώτους Μαυροκορδάτους
2022-07-15 - 2022-07-17
Εκ μέρους του Διευθυντή του Εργαστηρίου Έρευνας για τη Νεοελληνική και Συγκριτική Φιλολογία, Καθηγητή κ. Νικολάου Μαυρέλου, σας ενημερώνουμε πως μπορείτε να παρακολουθήσετε διαδικτυακά, μέσω της πλατφόρμας Microsoft Teams, το Β΄ Διεθνές Συνέδριο για τους πρώτους Μαυροκορδάτους: Αλέξανδρος ο “εξ Απορρήτων” και οι Ηγεμόνες της Μολδοβλαχίας Νικόλαος (1680-1730) και Κωνσταντίνος (1711-1769) – Η αυγή της Νεοτερικότητας στη Νοτιοανατολική Ευρώπη, το οποίο θα διεξαχθεί στη Χίο στις 15, 16 & 17 Ιουλίου 2022.
Σύνδεσμος παρακολούθησης:
https://teams.microsoft.com/l/meetup-join/19%3ameeting_ODdhNzgxMDYtMWNmMC00MmY1LTkzZTUtMDZhMjkzZTNlNjhm%40thread.v2/0?context=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%229f6a86bf-9a89-435e-885d-70f2f1a56c8d%22%7d

Για το πρόγραμμα πατήστε ΕΔΩ.
Για περισσότερες πληροφορίες πατήστε ΕΔΩ.
Με εκτίμηση,
Γραμματεία Π.Μ.Σ. Τμήματος Ελληνικής Φιλολογίας
Τηλ.:2531039906

Τελετή επίδοσης παπύρων στους αποφοίτους που ορκίστηκαν εξ αποστάσεως
2022-07-25 12:00 - 15:00
Βλ σχετική ανακοίνωση

Διαδικτυακή επιμορφωτική συνάντηση για τη χρήση της Πλατφόρμας Εκπαιδευτικών Σεναρίων «edu.mythotopia.eu»
2022-09-21 18:30 - 20:00
Διαδικτυακή επιμορφωτική συνάντηση για εκπαιδευτικούς της Πρωτοβάθμιας και Δευτεροβάθμιας Εκπαίδευσης για τη χρήση της Πλατφόρμας Εκπαιδευτικών Σεναρίων «edu.mythotopia.eu»
Τετάρτη 21 Σεπτεμβρίου 2022, 6.30-8.00 μ.μ.
Σύνδεσμος ζωντανής μετάδοσης: https://tinyurl.com/ddelive
Η επιμορφωτική συνάντηση υλοποιείται από την Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Ανατολικής Μακεδονίας και Θράκης, τις Διευθύνσεις Πρωτοβάθμιας και Δευτεροβάθμιας Εκπαίδευσης Ροδόπης και το Τμήμα Ελληνικής Φιλολογίας του Δημοκριτείου Πανεπιστημίου Θράκης, στο πλαίσιο του Υποέργου 2 «Δράσεις Τμήματος Ελληνικής Φιλολογίας (Τ.Ε.Φ.) Δημοκριτείου Πανεπιστημίου Θράκης (Δ.Π.Θ.)» της Πράξης «Μυθολογικές Διαδρομές στην Ανατολική Μακεδονία και Θράκη» με κωδικό ΟΠΣ 5047101, Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία 2014-2020».

Ενημέρωση για την Ειδίκευση Γλωσσολογίας
2022-10-12 18:00 - 19:30
Τα μέλη της ειδίκευσης γλωσσολογίας προσκαλούν τους τριτοετείς φοιτητές του τμήματος που ενδιαφέρονται να επιλέξουν την ειδίκευση γλωσσολογίας στην παρουσίαση της ειδίκευσης την Τετάρτη 12/10/2022 και ώρα 18.00 στην αίθουσα Β΄.

Ενημέρωση για την Ειδίκευση Βυζαντινής και Νεοελληνικής Φιλολογίας
2022-10-12 21:00 - 22:30
Ανακοινώνεται ότι την Τετάρτη 12 Οκτωβρίου 2021, ώρα 9:00 μμ. (21.00) θα πραγματοποιηθεί διαδικτυακή ενημέρωση για το περιεχόμενο και τα πλεονεκτήματα του Προγράμματος Σπουδών της Ειδίκευσης Βυζαντινής και Νεοελληνικής Φιλολογίας.
Η ενημέρωση θα πραγματοποιηθεί μέσω της ηλεκτρονικής πλατφόρμας Microsoft Teams.
Για την παρακολούθηση της ενημέρωσης, παρακαλούνται οι φοιτητές/τριες να ακολουθήσουν τον εξής σύνδεσμο:
https://teams.microsoft.com/l/meetup-join/19%3aa8f1117c9f3e41fb90b683dd60a0fed4%40thread.tacv2/1665391381135?context=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%22ce9e4900-1b24-4d83-9daf-9a80ffb8f914%22%7d

Τελετή απονομής βραβείων καλύτερης επίδοσης φοιτητών και αποφοίτων του Τμήματος
2022-12-14 12:00 - 15:00
Την Τετάρτη 14 Δεκεμβρίου 2022 και ώρα 12 το μεσημέρι, στο Κεντρικό Αμφιθέατρο της Πανεπιστημιούπολης στην Κομοτηνή, πριν την τελετή καθομολόγησης θα πραγματοποιηθεί διά ζώσης η τελετή απονομής βραβείων καλύτερης επίδοσης φοιτητριών/φοιτητών και αποφοίτων του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών του Δημοκριτείου Πανεπιστημίου Θράκης.

Π.Μ.Σ. “Κείμενα και Πολιτισμός”: Διάλεξη της Μ. Νούσια-Fantuzzi
2023-01-30
Την Δευτέρα 30.1.2023, ώρα 12.00-13.30 στο πλαίσιο του μεταπτυχιακού μαθήματος
ΠΑΠΥΡΟΛΟΓΙΑ, ΠΑΛΑΙΟΓΡΑΦΙΑ ΚΑΙ ΚΡΙΤΙΚΗ ΤΩΝ ΚΕΙΜΕΝΩΝ (ΚΦΙ 503)
θα πραγματοποιηθεί διάλεξη με θέμα
Παρατηρήσεις από μια έκδοση των ιαμβικών αποσπασμάτων του Σόλωνα του Αθηναίου
από την κ. Μαρία Νούσια-Fantuzzi
Μόνιμη Επίκουρο Καθηγήτρια Αρχ. Ελληνικής Φιλολογίας Α.Π.Θ.
Η διάλεξη θα γίνει διαδικτυακά και είναι ανοικτή στο κοινό.
Μπορείτε να παρακολουθήσετε μέσω MS Teams πατώντας ΕΔΩ
Η Διδάσκουσα
Φ. Π. Μανακίδου

8o Colloquium Μεταπτυχιακών Φοιτητών, Υποψηφίων Διδακτόρων και Μεταδιδακτορικών Ερευνητών
2023-02-10 - 2023-02-12
To 8ο Colloquium Μεταπτυχιακών Φοιτητών, Υποψηφίων Διδακτόρων και Μεταδιδακτορικών Ερευνητών του Τμήματος Ελληνικής Φιλολογίας θα διεξαχθεί στις 10-12 Φεβρουαρίου 2023.
Διεξάγεται διαδικτυακά. Συνδεθείτε ΕΔΩ
Το αναλυτικό πρόγραμμα είναι διαθέσιμο ΕΔΩ.
Οι συντονιστές του Colloquium:
Κωνσταντινίδου Μαρία, Επ. Καθηγήτρια Πρώιμης Βυζαντινής Φιλολογίας
Δανόπουλος Κωνσταντίνος, Επ. Καθηγητής Νεοελληνικής Φιλολογίας

Εργαστήριο Έρευνας για τη Νεοελληνική και Συγκριτική Φιλολογία: Το περιοδικό "δίοδος 66100"
2023-03-20

Αναγόρευση του Δ. Αποστολόπουλου σε Επίτιμο Διδάκτορα
2023-05-03
Παρακολουθήστε ζωντανά την τελετή αναγόρευσης στο κανάλι του Δ.Π.Θ στο YouTube πατώντας ΕΔΩ.

Ενημέρωση για την Ειδίκευση Γλωσσολογίας
2023-10-04
“Σας ενημερώνουμε ότι την Τετάρτη 4/10 και ώρα 18.00 θα πραγματοποιηθεί στην αίθουσα Β’ η ενημέρωση των τριτοετών φοιτητών για την ειδίκευση γλωσσολογίας”.

Υποστήριξη διδακτορικής διατριβής της Π. Λαζάκη
2023-10-18 18:00
Η υποστήριξη της διδακτορικής διατριβής της υποψηφίας διδάκτορος Λαζάκη Παναγιώτας με τίτλο «Οι εννοιολογικές μεταφορές στα Ομηρικά Έπη» θα λάβει χώρα την Τετάρτη 18/10/2023 και ώρα 6:00 μ.μ. με διαδικτυακή τηλεδιάσκεψη.
Όσοι επιθυμούν μπορούν να την παρακολουθήσουν στον ακόλουθο σύνδεσμο:
Join Zoom Meeting
https://us06web.zoom.us/j/82129136259?pwd=[REDACTED]
Meeting ID: 821 2913 6259
Passcode: [REDACTED]

Ενημερωτικό σεμινάριο σχετικά με την αμειβόμενη Πρακτική Άσκηση
2023-11-15 10:00 - 11:00
Την Τετάρτη 15/11/2023 και ώρα 10.00-11.00, θα πραγματοποιηθεί ενημερωτικό σεμινάριο για όλους τους φοιτητές του 4ου έτους σχετικά με την αμειβόμενη Πρακτική Άσκηση μέσω ΕΣΠΑ από την υπεύθυνη του Γραφείου Πρακτικής Άσκησης του Δ.Π.Θ κ. Ελένη Σπυριδοπούλου. Το σεμινάριο θα πραγματοποιηθεί διαδικτυακά μέσω του παρακάτω συνδέσμου:
https://teams.microsoft.com/l/meetup-join/19%3aEeM9IxLFpqWVrFgDrrcTzOcB0aUSxy4N_s0xcDItH2o1%40thread.tacv2/1662643552364?context=%7b%22Tid%22%3a%228035113d-c2cd-41bd-b069-0815370690c7%22%2c%22Oid%22%3a%2285f45cf9-4b0d-4a2c-8f6f-57c10428bb25%22%7d

Ενημέρωση για την Κλασική Ειδίκευση
2023-11-15 11:30 - 12:30
Ανακοινώνεται ότι την Τετάρτη 15 Νοεμβρίου 2023, 11:30-12:30, θα πραγματοποιηθεί ενημέρωση για την Κλασική Ειδίκευση του Τ.Ε.Φ. στην αίθουσα Β΄.
Η ενημέρωση απευθύνεται τόσο στους/στις φοιτητές/τριες που έχουν επιλέξει την Κλασική Ειδίκευση (περσινής ή φετινής εισαγωγής στην Ειδίκευση ή και παλαιότερους/ες) όσο και στους/στις φοιτητές/τριες Α΄ και Β΄ έτους, οι οποίοι/ες ενδιαφέρονται να ενημερωθούν για την Κλασική Ειδίκευση, τα μαθήματα σε Προπτυχιακό και Μεταπτυχιακό επίπεδο, την κινητικότητα μέσω Erasmus+ προς Πανεπιστήμια του εξωτερικού, το Εργαστήριο, τα Ερευνητικά Προγράμματα και άλλες επιστημονικές δράσεις που υλοποιούνται στο πλαίσιο της Ειδίκευσης, επαγγελματικές προοπτικές των αποφοίτων της Ειδίκευσης, κ.άλ. Θα υπάρξει επίσης χρόνος για ερωτήσεις των φοιτητριών/τών και συζήτηση με τα μέλη Δ.Ε.Π. της Ειδίκευσης.
Η παρουσία σας είναι ιδιαιτέρως ευπρόσδεκτη!

Ημερίδα με τίτλο "Φιλοσοφία και Ιατρική"
2023-11-21 18:00 - 20:00
Για να λάβετε μέρος στην ημερίδα πατήστε ΕΔΩ

Ενημέρωση των φοιτητών του Τμήματος σχετικά με την επικείμενη συγχώνευση των Τμημάτων της Σχολής
2023-11-22 18:00
Την Τετάρτη 22 Νοεμβρίου στις 6:00 μ.μ. στην αίθουσα Β θα πραγματοποιηθεί ενημέρωση των φοιτητών του Τμήματος από τον Πρόεδρο Καθηγητή κ. Γρηγόριο Παπαγιάννη σχετικά με την επικείμενη συγχώνευση των τμημάτων της σχολής. Παρακαλούνται όλοι οι φοιτητές να προσέλθουν ανεξαρτήτως πολιτικής παράταξης.
Σχετικό το Ψήφισμα διαμαρτυρίας της Συνέλευσης του Τμήματος.

Διάλεξη του κ. Αθανάσιου Καρασίμου
2023-11-22 18:30
Η Ειδίκευση Γλωσσολογίας του Τμήματος Ελληνικής Φιλολογίας σας προσκαλεί στο Επιστημονικό Colloquium για το ακαδημαϊκό έτος 2023-2024 στη διάλεξη του κ. Αθανάσιου Καρασίμου (Αριστοτέλειο Πανεπιστήμιο Θεσσαλονίκης) με θέμα: «Ψηφιακοί γραμματισμοί 3.0 και παιχνίδια: μια εναλλακτική προσέγγιση για τη διδασκαλία γλώσσας» (Τετάρτη 22/11, ώρα 18:30)

Ο σύνδεσμος παρακολούθησης της εκδήλωσης είναι ο παρακάτω και θα παραμείνει σταθερός για όλες τις διαλέξεις.
https://us06web.zoom.us/j/84294198965…
Meeting ID: 842 9419 8965
Passcode: [REDACTED]

Σύντομο βιογραφικό:
Ο Αθανάσιος Καρασίμος είναι Επίκουρος Καθηγητής Υπολογιστικής Γλωσσολογίας στο Τμήμα Αγγλικής Φιλολογίας του ΑΠΘ. Είναι απόφοιτος του Τμήματος Φιλολογίας του Πανεπιστημίου Πατρών και κάτοχος δύο Ευρωπαϊκών Μεταπτυχιακών Σπουδών στην Επεξεργασία Λόγου και Γλώσσας (ένα από αυτά στο Πανεπιστήμιο του Εδιμβούργου) και η διδακτορική του διατριβή είναι στην Υπολογιστική Μορφολογία. Συμμετείχε σε πολλά ερευνητικά προγράμματα για τις Νεοελληνικές διαλέκτους, τα σώματα κειμένων, τον αφασικό λόγο, τις Ψηφιακές Ανθρωπιστικές Επιστήμες και την εκπαίδευση καθηγητών Αγγλικής γλώσσας. Έχει συμμετάσχει ως μεταδιδακτορικός ερευνητής σε ερευνητικά προγράμματα με χρηματοδότηση του ΙΚΥ, ΕΛΙΔΕΚ και της Ακαδημίας Αθηνών. Έχει διδάξει στο ΕΑΠ, ΑΠΘ και ΕΚΠΑ σε μαθήματα σχετικά με την Εκπαιδευτική Τεχνολογία, Μεθοδολογία Έρευνας, Υπολογιστική Γλωσσολογία, Σώματα Κειμένων και Μορφολογία. Συνεργάζεται με την εθνική υποδομή Ψηφιακών Ανθρωπιστικών Επιστημών DARIAH-GR / DYAS (Ακαδημία Αθηνών) – ΑΠΟΛΛΩΝΙΣ. Τα ερευνητικά του ενδιαφέροντα εστιάζονται στην Υπολογιστική Γλωσσολογία, τη Μηχανική Εκμάθηση, τη χρήση των σωμάτων κειμένων, την εκπαιδευτική τεχνολογία και την ενσωμάτωση ηλεκτρονικών και επιτραπέζιων παιχνιδιών στη διδασκαλία και εκμάθηση γλωσσών.

Εκ μέρους της υπεύθυνης του Colloquium Ειδίκευσης Γλωσσολογίας του Τ.Ε.Φ. για το 2023-2024, Επίκουρης Καθηγήτριας του Τμήματος, Ιφιγένειας Δόση

Διάλεξη - δοκιμαστικό μάθημα της κας Γ. Ταϊέττι
2023-11-27 15:00 - 18:00
Τη Δευτέρα 27/11/2023 και ώρα 15:00 στην αίθουσα Β’ θα πραγματοποιηθεί δοκιμαστικό μάθημα – διάλεξη της κας Γκουενταλίνα Ταϊέττι, υποψήφιας για τη θέση APP34393 (Καθηγητής πρώτης βαθμίδας στο γνωστικό αντικείμενο Αρχαία Ελληνική Φιλολογία – Παπυρολογία), με τίτλο «P.Oxy LVI 3823 και P.Oxy LVI 3824: Περιγραφή, χρονολόγηση, μετάφραση και σχολιασμός».

Σειρά εργαστηρίων με τίτλο "Σύγχρονες προσεγγίσεις κλασικών κειμένων"
2023-11-29
Διαβάζοντας ανάμεσα στις γραμμές: Σύγχρονες προσεγγίσεις κλασικών κειμένων
Το Τμήμα Ελληνικής Φιλολογίας του Δημοκρίτειου Πανεπιστήμιου Θράκης διοργανώνει σειρά εργαστηρίων για τους/τις προπτυχιακούς/ές φοιτητές/τριες της Σχολής Κλασικών και Ανθρωπιστικών Σπουδών που ενδιαφέρονται να γνωρίσουν σύγχρονες λογοτεχνικές θεωρίες για την προσέγγιση και ερμηνεία των κλασικών κειμένων. Τα εργαστήρια θα επιχειρήσουν να παρουσιάσουν το θεωρητικό υπόβαθρο σύγχρονων προσεγγίσεων σε κλασικά κείμενα. Ταυτόχρονα, βασίζονται στην ενεργητική μάθηση με πρακτική εφαρμογή των θεωριών σε κλασικά κείμενα από μετάφραση.
Για την εγγραφή σας στα εργαστήρια ακολουθήστε τον σύνδεσμο https://forms.gle/sr23ZQweb1ntd9tC9 ή σκανάρετε το QRcode της αφίσας.

Ο συνεκτικός χώρος της Οικοκριτικής: Εξερευνώντας την περιβαλλοντική διάσταση των κλασικών κειμένων – Είχαν οι αρχαίοι Έλληνες και Ρωμαίοι οικολογική συνείδηση; Πώς αντιμετώπιζαν τη φύση και ποιες παρεμβάσεις έκαναν σε αυτή; Ποια ήταν η σχέση ανάμεσα στον ανθρώπινο και στον μη ανθρωπινο κόσμο; Σε αυτό το εργαστήριο οι συμμετέχοντες/ουσες θα εμβαθύνουν στην περίπλοκη αλληλεπίδραση μεταξύ των κλασικών κειμένων και του σύγχρονου περιβαλλοντικού λόγου και θα περιηγηθούν στο πλούσιο μωσαϊκό της κλασικής λογοτεχνίας, για να αποκαλύψουν κρυμμένες οικολογικές προοπτικές. Μέσα από τον φακό της οικοκριτικής το εργαστήριο επιχειρεί να φωτίσει ποικίλες πτυχές της φύσης, της βιωσιμότητας και της ανθρώπινης αλληλεπίδρασης με το περιβάλλον, όπως αυτές απεικονίζονται στα κλασικά κείμενα.
Η τέχνη της μετάφρασης: Ξαναγράφοντας τα κλασικά κείμενα με τη βοήθεια (;) της Τεχνητής Νοημοσύνης- Πώς προσεγγίζει κανείς ένα κείμενο; Πότε τελειώνει μία μετάφραση; Ποιο είναι το σημαντικότερο στοιχείο που πρέπει να λάβει υπόψη του ένας μεταφραστής; Σε αυτό το εργαστήριο οι συμμετέχοντες/ουσες θα εξερευνήσουν μεταφράσεις κλασικών κειμένων και θα προβληματιστούν σχετικά με τον τρόπο που προσεγγίζονται και μεταφράζονται τα κλασικά κείμενα, τις επιλογές του μεταφραστή, τις προκλήσεις που καλείται να αντιμετωπίσει. Παράλληλα, θα γνωρίσουν τις δυνατότητες που προσφέρουν στον μεταφραστή τα μεταφραστικά εργαλεία Τεχνητής Νοημοσύνης αλλά και τους περιορισμούς που μπορεί να θέτει η χρήση των συγκεκριμένων εργαλείων.
Θεωρία του συναισθήματος: Τα κλασικά κείμενα μέσα από τον αναλυτικό καθρέφτη των συναισθημάτων – Σε αυτό το εργαστήριο οι συμμετέχοντες/ουσες θα προσεγγίσουν το συναίσθημα διαχρονικά, με αναφορές στον τρόπο με τον οποίο αντιλαμβάνονται την έννοια του συναισθήματος στην κλασική αρχαιότητα, και κριτικά, ανακαλύπτοντας τη λειτουργία του συναισθήματος ως λογοτεχνικού τρόπου στα κλασικά κείμενα. Παράλληλα, θα εξερευνήσουν ψηφιακά εργαλεία για την ανάλυση του συναισθήματος σε κλασικά κείμενα και θα αντιληφθούν τη σημασία της σύγχρονης αυτής τεχνικής εντοπισμού και επεξεργασίας του συναισθήματος.
Αναπαραστάσεις του “Άλλου” στα κλασικά κείμενα: φύλο, φυλή, αναπηρία – Στο τελευταίο αυτό εργαστήριο οι συμμετέχοντες/ουσες θα προσεγγίσουν τα κλασικά κείμενα ιστορικά και κοινωνιολογικά, αναζητώντας σε αυτά την παρουσία του «Άλλου». Θα γνωρίσουν τις Σπουδές Φύλου και το δίπολο της αρρενωπότητας και της θηλυκότητας και θα αναζητήσουν στοιχεία διαφορετικότητας στις έμφυλες μειονότητες, στην έννοια του «βάρβαρου», στην αντιμετώπιση των ατόμων με ειδικές ανάγκες αλλά και στην παρουσία των δούλων.

Τελετή υποδοχής πρωτοετών φοιτητών
2023-12-05 12:00
Για το pdf αρχείο της παρουσίασης του ΔΠΘ και του Τμήματος κατά την τελετή πατήστε ΕΔΩ

Ορκωμοσία αποφοίτων
2023-12-15

ΑΝΟΙΚΤΟ ΜΑΘΗΜΑ ΥΛΦ173 – ΚΙΝΗΜΑΤΟΓΡΑΦΙΚΗ ΠΡΟΒΟΛΗ
2024-01-08 18:00 - 21:00
Η τελευταία παράδοση του ΥΛΦ173 (Οβίδιος, Metamorphoses) της κλασικής ειδίκευσης έχει να κάνει με τη σύγχρονη κινηματογραφική πρόσληψη των οβιδιανού έπους.
Σε αυτό το πλαίσιο θα γίνει προβολή της ταινίας του Γάλλου σκηνοθέτη Christophe Honoré Métamorphoses (2014).
Πότε; Δευτέρα 8/1/2024
Ώρα: 18.00 (ακριβώς)
Πού; Αίθουσα Α’ ΤΕΦ (Πανεπιστημιούπολη)
H προβολή είναι ΑΝΟΙΚΤΗ σε όλους/ες τους/τις φοιτητές/τριες και το γενικό κοινό.

Tελετή αναγόρευσης της κυρίας Μάχης Παΐζη-Αποστολοπούλου
2024-04-23 12:00 - 13:00
Την Τρίτη 23 Απριλίου 2024 και ώρα 12:00 το μεσημέρι θα πραγματοποιηθεί στο Κεντρικό Αμφιθέατρο της Πανεπιστημιούπολης στην Κομοτηνή η τελετή αναγόρευσης της κυρίας Μάχης Παΐζη-Αποστολοπούλου, Ομότιμης Διευθύντριας Ερευνών του Τομέα Νεοελληνικών Ερευνών του Ινστιτούτου Ιστορικών Ερευνών του Εθνικού Ιδρύματος Ερευνών, σε Επίτιμη Διδάκτορα του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών του Δημοκρίτειου Πανεπιστημίου Θράκης.

Στο πλαίσιο της τελετής, μετά την αναγόρευση, η τιμώμενη θα εκφωνήσει ομιλία με θέμα: «Φιλολογικά αινίγματα και παλαιογραφικές λύσεις.
